กาบริเอล การ์ซิอา มาร์เกซ

กาบริเอล โฮเซ เด ลา กองกอร์เดีย การ์ซิอา มาร์เกซ  () หรือที่รู้จักกันในนาม กาบริเอล การ์ซิอา มาร์เกซ (6 มีนาคม ค.ศ. 1927 – 17 เมษายน ค.ศ. 2014) เป็นนักประพันธ์เรื่องสั้น นักเขียนบท และนักหนังสือพิมพ์ชาวโคลอมเบีย เกิดที่เมืองอารากาตากา เป็นบุตรชายของลุยซา ซานเตียกา มาร์เกซ อิกัวรัน กับกาบริเอล เอลิฮิโอ การ์ซิอา บิดาของเขาเป็นเภสัชกร

เมื่อโตขึ้นเขาเริ่มเป็นนักข่าวและได้เขียนงานที่ไม่ใช่นิยายหลายเรื่องซึ่งเป็นเรื่องที่สะเทือนใจและเรื่องสั้น ผลงานที่โดดเด่นของเขาคือ หนึ่งร้อยปีแห่งความโดดเดี่ยว (, 1967), ฤดูใบไม้ร่วงของผู้นำแก่ (, 1975) และ รักเมื่อคราวห่าลง (, 1985) ซึ่งล้วนแต่เป็นที่รู้จัก เขาได้รับการยอมรับว่าเป็นหนึ่งในนักเขียนที่สำคัญที่สุดของคริสต์ศตวรรษที่ 20 เขาได้รับรางวัลวรรณกรรมนานาชาตินอยชตัดท์ในปี ค.ศ. 1972 และได้รับรางวัลโนเบลสาขาวรรณกรรมในปี ค.ศ. 1982

อ้างอิง

แหล่งข้อมูลอื่น

 Gabriel García Márquez at Nobelprize.org
 Gabriel García Márquez Before and After

กวีชาวโคลอมเบีย
นักเขียนชาวโคลอมเบีย
นักเขียนประเภทสัจนิยมมหัศจรรย์
บุคคลจากจังหวัดมักดาเลนา
ผู้ได้รับรางวัลโนเบลสาขาวรรณกรรม
ชาวโคลอมเบียผู้ได้รับรางวัลโนเบล